Versoek om Zim-verkiesing uit te stel | Maroela Media
“Daar is ‘n behoefte vir die regering van Zimbabwe om met die konstitusionele hof te skakel om uitstel te versoek ná die sperdatum van 31 Julie,” het Tomaz Salomao, sekretaris-generaal van die SAOG, gesê.
Die konstitusionele hof in Zimbabwe het bepaal dat die verkiesing voor 31 Julie moet plaasvind, ondanks besware dat daar nie genoeg tyd is om hervorming in plek te stel wat sal verseker dat die verkiesing vry en regverdig sal wees nie. Mugabe se besluit om met die verkiesing voort te gaan het Zimbabwe in ‘n politieke krisis gedompel.
Eerste minister Morgan Tsvangirai het gesê hy sal enige verkiesingsdatum veto alvorens media-, sekuriteit-, en verkiesingshervorming nie plaasgevind het nie.
SAOG-leiers het besluit om op dié versoek te reager en doen gevolglik ‘n beroep op Mugabe om die uitstel te versoek.
Die SAOG bestaan uit Angola, Botswana, die Demokratiese Republiek van die Kongo, Lesotho, Malawi, Mauritius, Mosambiek, Namibië, Seychelles, Suid-Afrika, Swaziland, Tanzanië, Zambië en Zimbabwe. Madagaskar is opgeskort.